Navodila za delo na daljavo 9.a in 9. b razred (SLJ)

Datum: 16. 3. – 20.3. 2020

**OPIS POTI**

V OPISU POTI sporočevalec v pravilne časovnem zapovrstju naslovniku predstavi, kako se lahko kam pride.

Pri tem našteva imena krajev/točk, v katerih spremenimo smer hoje/vožnje ali se ustavimo, da se odpočijemo ali si ogledamo znamenitosti; pogosto so navedene tudi razdalja med kraji/točkami ter druge značilnosti poti.

Glagoli so v sedanjiku; tisti glagoli, s katerimi poimenujemo etape/korake poti, so v obliki za 2. osebo ednine (npr. se ustaviš, nadaljuješ …) ali 1. osebi množine (npr. se ustavimo, nadaljujemo …); tisti pa, s katerimi opisujemo druge značilnosti poti, so v obliki za 3. osebo ednine ali množine (npr. se razprostre, obkrožajo …)

Opisu poti je za večjo nazornost in razumljivost pogosto dodano slikovno gradivo, npr. skica, zemljevid, fotografija poti, kraja ali znamenitosti.

**Natančno preberite, kaj je opis poti. Definicijo prepišite ali prilepite v zvezek.**

1. Rešite vaje v DZ 2 od strani 5 do strani 13.
2. Napišite opis svoje poti od doma do sorodnika, prijatelja, ki ne živi v istem kraju., in ga pošljite na moj elektronski naslov.
3. Rešite še vaje v poglavju Vaja dela mojstra.

**Raba pomišljaja in treh pik**

1. Rešite vaje v DZ str. 20-28.

V pomoč (definicije lahko prepišete ali prilepite v zvezek):

**Vezaj je ločilo, ki ga uporabljamo, kadar iz več besed zlagamo nove besede. Vezaj je levo- in desnostičen.**

**Pomišljaj je daljše ločilo, ki opravlja dvojno vlogo.**

**Z njim od preostalega dela povedi ločimo dodatno pojasnilo (npr. Psa – je dolgodlaki ovčar – moramo vsak dan česati.**

**V tem primeru je pomišljaj nestično ločilo in je po navadi dvodelen.**

**Enodelen je le, kadar stoji na koncu povedi. Namesto njega bi lahko uporabili kar vejico.**

**Pomišljaj pa lahko uporabimo tudi namesto predlogov od…do (npr. Trgovina je odprta 8.00-12.00.**

**V tem primeru je enodelen in stičen.**

**Tri pike**

**Tri pike uporabljamo pri naštevanju ali nedokončani misli, lahko pa stojijo tudi namesto konca besede.**

Po dogovoru in navodilih preberite knjigo in pesniško zbirko za domače branje. Pripravite se za govorni nastop (predstavitev knjige).

Da ne boste pozabili skladnje, vam pošiljam še nekaj delovnih listov.

Lep pozdrav Silvana Mislej